cyanic-selkie/wikianc huggingface dataset:
Gonzalo Rubalcaba
14-vuotiaasta saakka Rubalcaba työskenteli eri kokoon­panoissa ja palkittiin Kolumbian Bugassa vuonna 1980 pidetyillä kansain­välisillä festivaaleilla parhaasta orkesteri­sovituksesta. Vuodesta 1978 seuraavan vuosikymmenen lopulle Rubalcaba toimi oman yhtyeensä pianistina, rumpalina, säveltäjänä ja sovittajana ja soitti muun muassa Orquesta Aragónin kanssa. Hän herätti huomiota Havannan Jazz Plaza -festivaaleilla ja vuonna 1986 hän pääsi levyttämään Dizzy Gillespien kanssa albumin Gillespie Live with Gonzalo Rubalcaba. Samana vuonna hän solmi levytys­sopimuksen saksalaisen Messidorin kanssa ja levytti sille albumit Gonzalo Rubalcaba (1986), Live in Havana (1986), My Passion (1987) ja Giraldilla (1989). 1980-luvun loppupuolella Gonzalo Rubalcaba matkusti konsertoimassa Euroopassa, Japanissa ja Kanadassa. Vuonna 1987 hän levytti Kuuban kansallis­orkesterin kanssa.
Puuleopardi
Lisääntyminen
thumb|250px|Puuleopardien tulevaisuus yritetään turvata eläintarhakannalla. Toistaiseksi tarhatut yksilöt ovat kuitenkin saaneet vain vähän jälkeläisiä. Puuleopardia on erittäin vaikea havaita luonnossa sen piilottelevan elämäntavan vuoksi. Tiedot sitä perustuvat pääosin paikallisten kyläyhteisöjen kertomuksiin ja pienen tarhakannan tutkimukseen. Villien yksilöiden elämästä ei tiedetä juuri mitään, joten puuleopardien lisääntymisen tutkiminen on täysin tarhattujen eläinten varassa.
Tarhaoloissa urosten tiedetään tappaneen naaraita, vaikka ne olisivat viettäneet näiden kanssa jo useita viikkoja samassa häkissä. Ei tiedetä ovatko puuleopardiurokset myös luonnossa yhtä hyökkääviä naaraita kohtaan, mutta toistaiseksi aggressiivista käytöstä ei ole onnistuttu selittämään. Puuleopardit parittelevat yöllä, joten tutkijoiden on vaikea havainnoida samaan häkkiin laitettua pariskuntaa kriittisellä hetkellä.
Ljudmyla Josypenko
Syyskuussa 2013 Josypenko sai biologisen dopingpassin perusteella neljän vuoden kilpailukiellon ajalle 27.3.2013–26.3.2017 ja samalla kaikki hänen tuloksensa 25.8.2011 alkaen hylättiin takautuvasti. Täten hän menetti muun muassa hopeansa Helsingin EM-kilpailuista 2012.
Puuleopardi
Kannan koko ja suojelutoiminta
Kaikki puuleopardeja koskeva tutkimustyö tapahtuu eläintarhoissa ja -puistoissa elävien yksilöiden parissa. Lajia opitaan tuntemaan kuitenkin koko ajan paremmin, ja sitä mukaa myös sen suojelu helpottuu. Uhanalaisille kissapedoille on perustettu myös omia tarhoja, joissa eläimiä tutkitaan ja pyritään lisäännyttämään. Yksi näistä tarhoista on Khao Kheowin eläinpuisto Thaimaassa. Siellä on jo saatettu onnistuneesti maailmaan muutamia puuleopardin pentuja.
Claressa Shields
Shields voitti keskisarjan olympiakultaa Lontoon kesäolympialaisista 2012 vasta 17-vuotiaana. Finaalissa hän voitti Venäjän Nadežda Torlopovan. Rio de Janeiron olympialaisissa 2016 Shields uusi olympiavoittonsa. Finaalissa hän voitti alankomaalaisen Nouchka Fontijnin. Vuonna 2014 Shields voitti keskisarjan MM-kultaa Jejusta ja vuonna 2016 vuonna 2016 Astanasta.
Shields siirtyi ammattilaiseksi Rion olympialaisten jälkeen 2016.
Leuʹdd
Historiaa
Rannikkoalueelta Tulomajoen suulta Armas Launis tallensi vuonna 1922 äänitetyn kolttamateriaalin ohessa nuoteille eräänlaisen sekatyylin. Se sisälsi hyvin lyhyitä sekatahtilajisia, lähes hokemilta vaikuttavia henkilöaiheisia tai leikkeihin liittyviä joikuja, jotka selvästi poikkesivat leuʹddin yleisestä tyylistä. Joiunomaista näissä lyhyissä melodioissa on yksinkertaisen ja toistuvan muodon (a-a1-a2... tai ab) lisäksi pelkkää henkilönimeä toistava teksti. Tällainen ei kuulu laveasanaisen leuʹddin kieleen, joten tyyli eroaa niin leuʹddista kuin laulustakin. Ilmiö on jäänyt vähälle huomiolle, koska on arveltu kysymyksessä olevan Launiksen yksinkertaistamat leuʹddien lyhennelmät. Kuitenkin 1990-luvulla saatiin ainakin yksi melodiatoisinto tallennettua Ylä-Tulomassa Anfissa Gerassimovan esityksenä, jolloin ilmeni, että Launis oli kirjoittanut melodiasta muistiin kaiken oleellisen. Materiaali (162 nuotinnosta) on riittävän laaja, jotta se voi joskus toimia lähtökohtana kolttien lyhyiden henkilöjoikujen perinteen elvyttämiselle.
Lekebergin kunta
Väestönkehitys
Kunnan väestö taustan mukaan on esitetty seuraavassa taulukossa.
Taajamat
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Lannan taajamassa on 537 asukasta, ja se kuuluu osittain myös Örebron kuntaan.
Supa Strikas
Sarjan hahmot
Joukkueen valmentaja, joka muinoin pelasi Shakesin isän, Jomon, kanssa samaan aikaan Strikasissa. Ei pelkää ottaa riskejä, ja valmentaa joukkuettaan kunnialla.
Invincible Unitedin valmentaja sekä perustaja (joukkue on entinen Celtic, jonka Vince kuoppasi). Mashona on vihainen Shakesille tämän rikottua yhden kauden maaliennätyksen Etelä-Afrikassa jota tämä ennen hallitsi. Lisäksi hän jäi pelaaja-aikanaan aina Shakesin isän Jomon varjoon.
The Azulin valtava ja maailman paras maalivahti. Santosin juuret ovat Quetzlqatzlissa, "Kadonneessa kaupungissa", jossa hän on oppinut maalivahdintaitonsa.
Strikasin toppari, joka oli vahva pääpalloissa. Ei enää ollut sarjakuvassa Strikasin päästyä Super Leagueen.
Joukkueet
Invincible United: Strikasin päävastustaja, joka on myös kotoisin Etelä-Afrikasta. Joukkueen valmentaja on Vince Mashona, joka ei kaihda keinoja voittaakseen vastustajan. Vince on myös vihainen Shakesin isälle, koska tämä jätti hänet tämän pelaaja-aikana varjoonsa.
Sa Ming United: Joukkue Kiinasta. Esiintynyt vain yhden jakson alussa.
Alppihiihdon Suomen-mestaruuskilpailut
Alppihiihdon Suomen-mestaruuskilpailut on vuosittainen kilpailukokonaisuus, jossa ratkaistaan alppihiihdon Suomen mestarit. Ensimmäiset Suomen mestaruudet alppihiihdossa jaettiin Sallassa vuonna 1937, jolloin miehet kilpailivat pujottelussa ja syöksylaskussa. Sotatalvina 1940 ja 1942 kilpailuja ei käyty. Naiset kilpailivat SM-tasolla ensimmäistä kertaa vuonna 1943.
Peter Östman
Kunnallispoliitikko
Östman on kertonut poliittisen uransa alkuvaiheista, että muut ryhmät eivät olleet tottuneet kyseenalaistavaan oppositioon ja tämä vuoksi kristillisdemokraattisen ryhmän ajatukset tyrmättiin jatkuvasti. Lähitelevision välityksellä ihmiset kuitenkin näkivät valtuuston kokoukset ja reagoivat. Östman toimi Pedersören kunnanvaltuutettuna vuodet 1997–2017. Vuodesta 2017 lähtien Östman on ollut Luodon kunnanvaltuutettu.
Kristillisdemokraattien varapuheenjohtajaksi ja puoluesihteeriksi
Kunnanvaltuustotyön ohella Peter Östman valittiin Folktingetin valtuustoon sekä Kuntaliiton valtuustoon. Tämän ohella Östman valittiin KD:n ruotsinkielisen erityisjärjestön puheenjohtajaksi vuosiksi 2000–2006. Täten Östman valittiin puoluehallituksen jäseneksi ja puolueen varapuheenjohtajaksi. Östman toimi puolueen varapuheenjohtajistossa vuosina 2004–2009 ennen valintaansa puoluesihteeriksi. Östman on tuonut yrittäjämäisyyttä ja tavoitteellisuutta osaksi puoluetta.
Rubikin kuutio
Permutation of Last Layer (PLL)
OLL-vaiheen jälkeen ylimmän tason kahdeksan palaa ovat oikeassa asennossa (oikea orientaatio), mutta ne ovat väärillä paikoilla suhteessa toisiinsa. Viimeisessä PLL-vaiheessa ylimmän tason palat siirretään oikeille paikoilleen (permutaatio) orientaation säilyessä. PLL-vaiheen jälkeen kuutio on ratkaistu. Mahdollisia OLL- vaiheen jälkeisiä (ratkaistusta kuutiosta poikkeavia) tilanteita on 21 ja vastaavasti PLL- algoritmeja on yhteensä 21.
Muunnoksia
Rubikin kuutioista on myöhemmin kehitetty monta muunnosta. Normaali Rubikin kuutio on kooltaan 3×3×3. Pienempää 2×2×2-kuutiota sanotaan taskukuutioksi. On olemassa myös Rubikin palloja, numerokuutioita, nuolikuutioita, pyraminx, square-1, megaminx, lautapeli ja monia muita, kuten Oskar Van Deventerin tekemä 17×17 kuutio.
Asetelmien lukumäärä ja rajoitukset
Kuutiota ei myöskään voida saattaa sellaiseen asentoon, joka eroaisi lähtöasetelmasta vain siten, että yksi tai muu pariton määrä kuution särmäpaloja olisi kääntynyt toiseen asentoon. Lisäksi särmäpalojen sijaintia koskee rajoitus, jonka mukaan vain kymmenen kahdestatoista voidaan sijoittaa vapaasti, minkä jälkeen kahden viimeisen paikkaa ei enää voi vaihtaa keskenään.
Superflip-asento
Asento on mahdollista saada mm. seuraavalla siirtosarjalla (20 siirtoa): U R2 F B R B2 R U2 L B2 R U' D' R2 F R' L B2 U2 F2
Yhdellä kädellä
Poikkeavat säännöt:
Antti Tuomenoksa
Maajoukkueura
Tuomenoksa edusti Suomea alle 20-vuotiaiden MM-kilpailuissa vuosina 1986 ja 1987, joista jälkimmäinen turnaus päättyi Suomen ensimmäiseen nuorten maailmanmestaruuteen. Yhteensä pelasi 19 A-, 21 B-, 19 nuorten ja kolme poikien maaottelua.
Winchesterin linna
pienoiskuva|Winchesterin linnan suuri sali ulkoapäin. pienoiskuva|Suuren salin seinällä on 1200-luvulta peräisin oleva jäljitelmä [[kuningas Arthur -taruston pyöreästä pöydästä. Pöydän maalaukset ovat Henrik VIII:n ajalta 1500-luvulta.]] Winchesterin linna on keskiaikainen linna Winchesterissä, Hampshiren kreivikunnassa Englannissa. Linna on rakennettu vuonna 1067, mutta siitä on säilynyt nykypäiviin vain suuri juhlasali, jonka Henrik III rakennutti 1200-luvun alussa. Muu linna hävitettiin Englannin sisällissodassa Oliver Cromwellin käskystä, kun linna oli joutunut rojalisteilta parlamentaristien haltuun vuonna 1646. Nykyään salissa toimii Winchesterin historiaa käsittelevä museo.
Suomen ilmatilan loukkaukset
Rossijskaja gazetan epäilys uutisvuodosta
Rossijskaja gazetan Tukholman kirjeenvaihtaja Viktor Kononov (Виктор Кононов) ennätti artikkelissaan 23. toukokuuta 2005 esittämään yhtenä mahdollisuutena sen, että Suomen hallitus järjesti uutisvuodon lisätäkseen poliittista painetta Moskovassa pääministeri Matti Vanhasen kesäkuun alussa Venäjän pääministeri Mihail Fradkovin luokse tehtävän vierailun vuoksi.
5. elokuuta 2005 Venäjän laivaston Tupolev Tu-134 Porvoon seudulla
Tiistaina 9. elokuuta 2005 ilmoitti Suomenlahden merivartiosto, että sotilaskone lensi 17,5 kilometrin matkan Suomen ilmatilassa syvimmillään 1,2 kilometriä Suomen puolella rajasta.
23., 25. ja 28. elokuuta 2014
Kolmannen kerran viikon sisään torstaina 28.8 ilmatilaloukkaus tapahtui toistamiseen Porvoon edustalla noin klo 12.08. Antonov An-72 -tyyppinen kone viipyi Suomen ilmatilassa arviolta muutamia minuutteja. Suomalaiskone kävi paikalla tunnistamassa venäläiskoneen. Alueella ei ollut ukkosta. Puolustusministeri ilmoitti kantanaan, ettei kyse ole enää sattumasta vaan tahallisesta toiminnasta, eikä tämä ole hyväksyttävää. Hän on keskustellut asiasta Venäjän ulkoministeriön kanssa sekä maininnut, että turha spekulaatio syistä ei ole tervettä naapuruussuhteelle.
Vuosi 2015
Koneessa oli sen sijaintia lähettävä transponderi eli toisiotutkavastaaja päällä. Konetta huomautettiin radiolla ennen sen saapumista Suomen ilmatilaan. Koneesta ei vastattu radiokutsuihin.
Sasradiningrat IV
Kangjeng Radèn Adipati Sasradiningrat IV (1847–1925) oli Surakartan sulttaanikunnan patih vuodesta 1890 vuoteen 1916. Hänen virassa ollessaan Surakartaa hallitsivat sulttaanit Pakubuwono IX ja Pakubuwono X.
Leonidaion
Leonidaion sijaitsi Olympian varsinaisen temenos-alueen eli Altiksen lounaispuolella etelään Feidiaan työpajasta. Rakennus oli pohjakaavaltaan neliömäinen, ja sen sivujen pituudet olivat noin 74,8 ja 81,1 metriä. Rakennuksen julkisivun pylväikkö edusti joonialaista tyyliä ja koostui 138 pylväästä. Rakennuksen keskellä oli peristyylisisäpiha, jonka pylväikkö koostui 44 doorilaista tyyliä edustaneesta pylväästä.
Rakennuksen länsisiiven pituus oli alun perin jaettu kuuden huoneen kesken ja muiden siipien pituus 12 huoneen kesken kukin; yhteensä siinä oli yli 50 huonetta. Huoneet avautuivat pihalle päin. Roomalaisella ajalla rakennuksen huonejakoa muutettiin monimutkaisemmaksi ja sisäpihan keskelle lisättiin vesiallas. Leonidaionin koilliskulmassa oli Leonidaan patsas.
Earth Song
Kappaleet
Visionary single
Stamnos
pienoiskuva|upright=0.8|[[Attikalainen keramiikka|Attikalainen punakuvio­tekniikalla koristeltu stamnos, n. 480–470 eaa. Kuvituksessa Odysseus ja seireenit. British Museum.]] Stamnos on antiikin aikainen keraaminen viinin säilytys- ja sekoitusastia. Se tunnetaan vaasien muotona erityisesti kreikkalaisesta keramiikasta.
Vapaapotkusuihke
Teknisiä yksityiskohtia
Vapaapotkusuihke koostuu 80-prosenttisesti vedestä, mutta siitä 17% on butaanikaasua, noin 1% tensidiä ja muita aineita, kuten kasvisöljyä noin 2%. Viralliselta nimeltään vapaapotkusuihke on polyoksietyleenisorbitaanimonolauraatti tai polysorbaatti 20. Sen lisäainekoodi on E432.
BMW X6 (E71)
BMW X6 (E71) 2007–2014
Urheilullinen X6 M esiteltiin New Yorkin autonäyttelyssä huhtikuussa 2009 yhdessä sisarmallinsa X5 M:n kanssa. Moottorina on kaksoisturboahdettu 4,4-litrainen V8 teholtaan 555 hevosvoimaa. vasen|pienoiskuva|BMW X6 M E71 Geneven autonäyttelyssä maaliskuussa 2012 esiteltiin kasvojenkohotuksen kokenut malli, johon oli tehty uudistuksia muun muassa etusäleikköön. Sumuvalot nousivat myös aiempaa ylemmäksi. vasen|pienoiskuva|Facelift-mallin BMW E71.
Helppo elämä
Palkinnot
Helppo elämä on ollut myös televisioalan palkinnoissa voitokas. Sarja oli 13. helmikuuta 2010 järjestetyssä Venla-gaalassa ehdokkaana viidessä eri kategoriassa ja näin ollen oli eniten ehdokkuuksia saanut ohjelma. Ehdokkuuksista sarja voitti yhteensä kolme – parhaan mies- ja naisnäyttelijän sekä draamasarjan palkinnot – ja oli animaatiosarja Pasilan kanssa eniten palkintoja voittanut ohjelma. Sarja on lisäksi palkittu Kultainen TV -palkinnolla. Sarja sai kansainvälistä huomiota, kun Carl-Kristian Rundman palkittiin parhaan miesnäyttelijän Seoul International Drama Awards -palkinnolla roolistaan Helpossa elämässä. Lisäksi sarja oli samassa kilpailussa ehdokkaana parhaan käsikirjoituksen ja parhaan minisarjan palkinnon saajaksi. Helppo elämä voitti tammikuussa 2011 parhaan draamaohjelman Kultainen Venla -palkinnon. Lisäksi Taneli Mäkelä oli ehdolla parhaan näyttelijän Kultainen Venla -palkinnon saajaksi, joskaan ei ole paljastettu, minkä roolityön ansiosta hänet oli nimetty; Mäkelä esiintyi vuonna 2010 Helppo elämä -sarjan lisäksi myös televisiosarjoissa Ihmisten puolue ja Kotikatu sekä teki vierailun sarjassa Taivaan tulet. Helppo elämä on lisäksi ehdolla useissa eri kategorioissa kesäkuussa 2011 järjestettävällä Monte Carlon televisiofestivaalilla.
Mark Carney
Finanssikriisi
Carneyn toiminnan Kanadan pankin pääjohtajana kerrotaan lievittäneen ratkaisevasti vuosien 2007-2009 finanssikriisin vaikutuksia Kanadaan.
Helppo elämä
Toinen tuotantokausi
On kulunut kuusi kuukautta Lampisen talon laukauksista. Mikkoset ovat muuttaneet pienempään taloon kaupungin laitamille, Tapio elättää perheensä rehellisesti ja Jaanakin on alkanut etsiä itselleen työtä. Ampumavälikohtausta käsitelleessä oikeudenkäynnissä Eki tuomitaan murhasta elinkautiseen vankeuteen, kun taas kaikki syytteet Tapiota vastaan hylätään todisteiden puuttuessa. Eki on kuitenkin osannut varautua tuomioonsa: kun kaksi miestä ovat viemässä häntä vankilaan, häntä kuljettanut pakettiauto kiilataan tien sivuun ja raskaasti aseistautuneet miehet ampuvat kuljettajat. Vapaalle jalalle päätynyt Eki tunkeutuu Lampisen kotiin ja ampuu tämän raskaana olevan vaimon, Kirsin, ja katoaa sen jälkeen ulkomaille.
Kolmas tuotantokausi
Mikkoset pyrkivät ostamaan Jarille aikaa Heinivaaran bisnesten kautta. Kun Heinivaara kuitenkin osoittautuu haluttomaksi tekemään yhteistyötä Jaanan kanssa, Mikkoset päättävät hoitaa suuren tarjouskilpailun ohi Heinivaaran yhtiön. Paljastuu, että monivyyhtisessä tarjouskilpailuverkossa on mukana myös Mikkosilta rahaa petkuttanut Sarjola. Jaana ja Tapio näkevät tilanteessa mahdollisuuden kostoon ja poikansa pelastamiseen.
Skyfos
Muoto ja tyypit
Skyfosten päätyyppejä olivat (John Beazleyn jaottelu):
Muita tyyppejä
Maljaskyfos eli huuliskyfos
Grigori Štern
Talvisodan jälkeinen aika
Štern lähetettiin talvisodan jälkeen 22. kesäkuuta 1940 Kaukoidän rintaman komentajaksi. Myöhemmin hänet nimitettiin Neuvostoliiton puolustusasiain kansankomissariaatin ilmavalvontahallinnon päälliköksi. Saksalaisen Ju 52 -koneen päästyä lentämään huomaamatta Moskovaan Štern pidätettiin virasta 8. kesäkuuta 1941 ja teloitettiin ampumalla 28. lokakuuta 1941 tunnustettuaan kidutuksen alla osallisuutensa trotskilaiseen salaliittoon ja vakoilunsa saksalaisten hyväksi. Mitä todennäköisimmin syyttömänä teloitetun kenraalieverstin kunnia palautettiin Neuvostoliitossa elokuussa vuonna 1954.
Paris Basket Racing
Historia
Seura fuusioitui yhdessä Levallois Sporting Club Basketin kanssa vuonna 2007, jolloin syntyi Paris-Levallois Basket.
Zanes
Pausaniaan mukaan ensimmäinen patsas pystytettiin 98. olympiadin kisojen (388 eaa.) jälkeen. Tuolloin eräs thessalialainen nimeltään Eupolos tuomittiin sakkoihin, koska oli lahjonut kolme kanssakilpailijaansa nyrkkeilyottelussa. Muita tapauksia olivat muun muassa ateenalainen Kallippos, joka lahjoi vastustajansa 112. olympiadin kisojen (332 eaa.) viisiottelussa, sekä aleksandrialainen Sarapion, joka tuomittiin pelkuruudesta hänen paettuaan juuri ennen 201. olympiadin kisojen (25 jaa.) pankration-ottelua. Erikoista kyllä, vilpistä tuomittujen voittajien nimiä ei kuitenkaan poistettu virallisista voittajien luetteloista.
Zanes-patsaita oli ainakin kuusitoista. Patsaista yksikään ei ole säilynyt nykyaikaan; ainoastaan niiden jalustat ovat tallella.
Degerforsin kunta
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Tero Kilpeläinen
Matematiikan ja tilastotieteen laitoksen johtajana
Jyväskylän yliopiston matematiikan tutkimuksen taso on Kilpeläisen johtajakaudella ollut huomattava. Tutkimustoiminta on noteerattu kansallisesti ja kansainvälisesti. Varsinkin matemaattisen analyysin tutkimuksessa laitos on huomattava kansainvälisen tason tutkimuskeskittymä. Kansainvälisessä QS World University Rankings by Subject -vertailussa Jyväskylän matematiikan tutkimus oli jaetulla 301. sijalla vuonna 2016. Matematiikan ja tilastotieteen laitoksella on Kilpeläisen johtajakaudella toiminut kaksi Suomen Akatemian nimeämää huippututkimusyksikköä: Analyysin ja dynamiikan huippuyksikkö (2014–2019, yhteistyössä Helsingin ja Oulun yliopistojen kanssa) sekä Inversio-ongelmien huippuyksikkö (2012–2017, yhteistyössä useiden yliopistojen kanssa). Analyysin ja dynamiikan yksikön johtajana on toiminut akatemiaprofessori Antti Kupiainen Helsingin yliopistosta. Jyväskylässä yksiköstä toimi Pekka Koskelan johtama tutkimusryhmä, joka tutki niin kutsuttuja Sobolev-kuvauksia. Inversio-ongelmia tutkinutta yksikköä johti professori Matti Lassas. Jyväskylässä inversio-ongelmien tutkimusta on johtanut professori Mikko Salo.
Degerforsin kunta
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Hyundai Ioniq
Hyundai Ioniq on Hyundain vuosina 2016–2022 valmistama keskiluokan hybridi- ja sähköautomalli. Se jakaa perusrakenteensa Hyundai Nexon ja Kia Niron kanssa.
Pelike
pienoiskuva|upright|[[Attikalainen keramiikka|Attikalainen punakuviotekniikalla koristeltu pelike, n. 475–450 eaa.]] Pelike on eräs antiikin aikainen keraaminen amforoiden tyyppi. Se tunnetaan vaasien muotona erityisesti kreikkalaisesta keramiikasta.
Jesús Zavala
Seurajoukkueura
Zavala on edustanut koko uransa, vuodesta 2006 lähtien, CF Monterreytä. Hän on voittanut seuran kanssa kaksi kertaa Liga MX:in Aperturan, vuosina 2009 ja 2010. CONCACAF Champions Leaguen Zavala on voittanut seuran kanssa niin ikään kahdesti, kausilla 2010–2011 ja 2011–2012. Champions Leaguen voiton ansiosta Zavala on pelannut seurajoukkueiden MM-kilpailuissa kahdesti.
Alan Simpson
Nousu keskimatkojen huipulle
Alan Simpson nousi kansalliseen kärkijoukkoon vuonna 1957 voittaessaan Sheffieldissä maastojuoksukisan. Hän nousi 1961 kansainvälisesti esille juostessaan Dortmundin kisoissa 1 500 metriä aikaan 3.44,1. Seuraavan vuoden Brittiläisen kansainyhteisön kisoissa Perthissä hän edusti Englantia, mutta karsiutui maililla alkueristä. Kausi oli Simpsonille hankala, koska hän loukkasi jalkansa, mikä pilasi merkittävän osan kaudesta 1962. Vuoden 1963 Maailmankisoissa Helsingissä hän teki oman 1 500 metrin ennätyksensä 3.43,3 voittaessaan matkan.
Seksihullujen laulu
Seksihullujen laulu on punk rock -yhtye Seksihullujen kokoelma-albumi. Se julkaistiin vuonna 2014 levymerkillä Airiston punk-levyt. Kokoelma sisältää yhtyeen esikoisalbumin Seksihullut, kolmen aikaisemmin julkaistun split-albumin kappaleet sekä kaksi uutta kappaletta.
Bodyguard
Soundtrack
Elokuvan soundtrack The Bodyguard myi maailmanlaajuisesti yli 45 miljoonaa kappaletta, joten se on maailman myydyin soundtrack. Elokuva muistettaneen parhaiten Whitney Houstonin tulkitsemasta kappaleesta ”I Will Always Love You”.
Trophy Hunter 2003
Samaan sarjaan kuuluu myös Deer Hunter.
Turun jätteenpolttolaitos
Ympäristöluvan umpeutuminen, laitoksen purkaminen ja uusi jätteenpolttolaitos
Korkein hallinto-oikeus hylkäsi lokakuussa 2009 ympäristöluvan seudullisen jätteenpolttolaitoksen rakentamiselle Orikedolle. Naantalin kaupunginhallitus ehdotti polttolaitoksen sijoituspaikaksi Fortum Oyj:n Naantalin voimalaitostonttia Naantalin sataman itäpuolella tai Isosuon kaatopaikkaa. 100 miljoonan jätteenpolttolaitosta ehdotettiin rakennettavaksi Salon Korvenmäen kaatopaikalle. Vuonna 2012 Turun Seudun Jätehuolto tiedotti uuden jätevoimalan ympäristövaikutusten arviointimenettelyn etenemisestä. Ramboll Finland Oy:n tekemä YVA-selostus valmistui vuoden 2012 loppuun mennessä. YVA:ssa vertailtiin pääasiassa kahta sijoitusvaihtoehtoa, Turun Topinojaa sekä Raision Palovuorta, joista kumpikaan ei sijaitse TSJ:n mukaan tärkeällä pohjavesialueella, eikä kummallakaan ole juurikaan luontovaikutuksia. Laitoksen maksimikapasiteetti olisi 150 000 tonnia vuodessa ja se polttaisi jätteet joko perinteisellä arinapolttotekniikalla tai leijukerrospolttona. Tavoitteena oli voimalan käyttöönotto 2017–2018.
Ottarin hautakumpu
Polttohautaus
Ennen vainajan polttamista kerättiin suuria kivenmurikoita alustaksi, jonka päälle vainaja ja hänen mukaansa lasketut hauta-antimet aseteltiin. Asetelma peitettiin puilla, jotka sytytettiin tuleen. Tulen kuumuudesta johtuva kivien lohkeaminen jätti kiviasetelman pinnalle kivirikkoa, joka ilmeisesti lakaistiin lohkareiden rakoihin, kun tuhkan joukosta kerättiin talteen palaneita luita ja esineen katkelmia. Jäljelle jäi tasainen kivetys ja sen päälle senttimetrin paksuinen tuhkasta, hiilestä ja rasvasta muodostunut kerros, likamaakerros. Kaivauksissa havaittiin kivilatomuksen väliin pystytetyn tolpan jättämä kolo. Se on voinut kuulua hautarakenteisiin.
Hauta-antimet
thumb|350px|Kultarahan etu- ja takapuoli. Reiästä päätellen se on toiminut riipuksena. thumb|180px|Poltettujen luiden hautauurna. Uurnan eli ämpärin ympäri kiertää neljä pronssista pantaa. Hauta-antimien määrää ja laatua ei polttohautauksen tapauksessa ole helppo selvittää. Kaikki orgaaninen aines häviää liekeissä lukuun ottamatta luita ja kynsiä, joista saattaa jäädä jäljelle tunnistettavia kappaleita. Sen sijaan metalliosista voidaan päätellä jotakin. Useimmat löydökset tehtiin itse hautakuopasta.
Miro Väänänen
Ura
Huhtikuussa 2017 Väänänen teki Jokipoikien kanssa vuoden mittaisen Mestis-sopimuksen. Hän pelasi sarjassa tulokaskaudellaan 2017–2018 43 runkosarjaottelua tehopistein 1+7=8 ja yhdeksän pudotuspeliottelua tehopistein 1+4=5. Väänänen pelasi myös kaksi Suomen Cupin ottelua ilman tehopisteitä. Hän pelasi osan kaudestaan vielä myös Jokipoikien A-nuorissa, jossa Väänänen voitti kauden päätteeksi Mestispronssia. Kaudella 2018–2019 hän oli Mestiksessä Jokipoikien kolmanneksi paras pistemies tehoilla 16+19=35.
Mahdiyya
Mahdiyya oli mahdilaisten perustama islamilainen valtio nykyisen Sudanin alueella vuosina 1881−1896. Valtion perusti mahdiksi julistautunut Muhammad Ahmad, joka valloitti joukkoineen alueen Egyptiltä. Valtion valloittivat brittiläis-egyptiläiset joukot sodan jälkeen.
Samori Touré
Samori Touré (tunnettu myös nimillä Samori, Samori Turé, Samory Touré, noin 1830 – 1900) oli Mandinkan valtakunnan perustaja. Hän valtasi ja hallitsi suuria alueita Nigerjoen yläjuoksulla, kunnes Ranska valloitti alueen siirtomaakseen. Touré kuoli lopulta karkotettuna nykyiseen Gaboniin.
Mandinkan valtakunta
Vuonna 1873 Touré perusti sittemmin Mandinkan valtakuntana tunnetulle valtakunnalleen uuden pääkaupungin nimeltä Bisandugu, nykyisessä Guineassa. Valtakunta jaettiin kantoneihin, joiden johdossa toimivat Tourén sukulaiset tai ystävät. Vuosien 1875–1879 välillä hän levitti valtakuntaansa Nigerjoen yläjuoksulla aina Siguirista Kouroussaan. 1880-luvun alussa hän valtasi myös Kankanin muslimikaupungin nujertaen näin vanhat vihollisensa sisét. Hänen valtakunnastaan tuli näin Länsi-Afrikan kolmanneksi suurin heti Toucouleurin kuningaskunnan ja Sokoton kalifaattin jälkeen. Molemmat näistä valtioista olivat syntyneet islamilaisen jihadin lopputuloksena. Tourén valtakunta oli näitä maallistuneempi, mutta Touré valitsi lopulta islamin valtakuntansa uskoksi yhdistääkseen useista eri etnisistä taustoista koostuvat alamaisensa. Hän otti lopulta myös imaamia vastaavan tittelin almami ja alkoi käännyttää alamaisiaan vuodesta 1884 eteenpäin.
Luvo Manyonga
Manyonga saavutti hopeaa Durbanin Afrikan-mestaruuskilpailuissa 2016 tuloksella 823. Hän sai samana vuonna olympiahopeaa Rio de Janeirossa viidennellä kierroksella hyppäämällään ennätystuloksellaan 837.
Movin’ On (Commodores)
Movin' On on yhdysvaltalaisen soul-yhtye Commodoresin studioalbumi vuodelta 1975. Yhtyeen riveissä oli sittemmin menestyksellistä soolouraa tehnyt Lionel Richie.
Taiteellisena johtajana on toiminut Frank Mulvey ja kannen kuvan on tehnyt Peter Palombi. Takakannen valokuvan kuusimiehisestä yhtyeestä on ottanut Antonio Kratochvil.
Kappaleet
Commodores-yhtye on osallistunut kappaleiden sovitukseen.
Nymfaion (Olympia)
Nymfaion oli antiikin aikainen nymfaion eli nymfeille omistettu lähdekaivorakennus Olympiassa Kreikassa. Sen rakennutti Herodes Atticus. Lähdekaivon rauniot sijaitsevat Olympian arkeologisella alueella Archaía Olympían kunnassa.
Verhnjaja Pyšma
thumb|230px|left|Ortodoksinen pyhäkkö thumb|230px|left|Moskeija Verhnjaja Pyšma on kaupunki Venäjän Sverdlovskin alueen eteläosassa, aivan Jekaterinburgin pohjoispuolella. Vuonna 2010 siellä oli 59 749 asukasta.
Sailfish OS
Tekniset tiedot
Jolla aikoo erottua muista valmistajista muun muassa omalla käyttöliittymällä, pitkällä laitetuella (mm. 2013 julkaistu Jolla-puhelin sai käyttöjärjestelmäpäivityksiä lokakuuhun 2020 asti ) sekä nykyisiä puhelimia paremmalla moniajolla.
Sailfish 1.0
Ensimmäiset Jolla-laitteet julkaistiin marraskuussa 2013.
Sailfish 3
Sailfish 3.2.1 lisää tuen muun muassa MPEG-2-, VP9- ja HEVC-videokuvan purkamiselle laitteistokiihdytyksellä.
3.4.0 jää viimeiseksi virallisesti tuetuksi versioksi alkuperäisellä Jolla-puhelimella.
Sailfish X
Sailfish X on Jollan virallisesti tukema ladattava Sailfish-käyttöjärjestelmän asennuspaketti, joka sisältää myös maksullisia komponentteja, kuten tuen Android-sovelluksille, ennustavan tekstisyötön sekä Exchange-tuen. Sailfish X:n lisäksi tarjolla on myös avoin ja ilmainen Sailfish-versio, jota on asennettu satoihin eri puhelinmalleihin.
Kuvaohjelma kuvataiteessa
thumb|250px|[[Michelangelo, Sikstuksen kappelin kattofreskot (1508–1512), jossa Michelangelo laajensi paavin suunnittelemaa kuvaohjelmaa.]] Kuvaohjelma liittää teoksia eri aiheista toisiinsa kuvataiteessa eheäksi kokonaisuudeksi tietyn teeman ympärille. Kuvaohjelmia on varsinkin monumentaalimaalauksessa ja kuvanveistossa. Kuvaohjelma suunnitteluun voivat vaikuttaa esimerkiksi tilaaja, libretisti tai taiteilija.
Hälleforsin kunta
Ennen 1560-lukua kunnan alue kuului Närken maakuntaan.
Taajamat
Kunnassa on 2 taajamaa, joiden osuus kunnan väestöstä vuoden 2010 lopussa oli 75,1 prosenttia. Taajamien ulkopuolella asui tuolloin 1 799 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Hälleforsin kunnanvaltuustossa vuodesta 1973 lähtien.
Mercedes-Benz GLA-sarja (H247)
Mercedes-Benz H247 esiteltiin joulukuussa 2019. Se perustuu samalle pohjalevylle kuin esimerkiksi A-sarja (W177). Malli on edeltäjäänsä yli 10 senttimetriä korkeampi, mutta 1,5 senttimetriä aiempaa lyhyempi.
Arvopaperivälittäjä
Arvopaperivälittäjää pörssissä edustavaa työntekijää kutsutaan meklariksi.
Lebes gamikos
pienoiskuva|upright=0.65|Lebes gamikos, n. 560–550 eaa. Lebes gamikos on antiikin aikana morsiuskylvyn veden säilyttämiseen käytetty keraaminen astia. Se tunnetaan vaasien muotona kreikkalaisesta keramiikasta.
Ulrich von Brockdorff-Rantzau
Ulrich von Brockdorff-Rantzau (29. toukokuuta 1869 Schleswig – 8. syyskuuta 1928 Berliini) oli saksalainen kreivi ja diplomaatti, joka toimi Saksan ulkoministerinä ensimmäisen maailmansodan jälkeen 1918–1919 sekä Saksan suurlähettiläänä Neuvostoliitossa 1922–1928.
Määräävä markkina-asema
Tyypillisiä esimerkkejä määräävässä markkina-asemassa olevista yrityksistä ovat yritykset, jotka toimivat sellaisilla markkinoilla, joilla tuotannon järjestäminen tehokkaimmin on johtanut vain yhden yrityksen toimintaan markkinoilla. Esimerkiksi monilla teleyrityksillä on määräävä markkina-asema joillakin taloudellisilla markkinoilla. Toinen esimerkki määräävän markkina-aseman omaavasta yrityksestä on oman sähkönsiirtoverkon omistava sähköyritys.
Sennarin sulttaanikunta
Historia
1700-luvulla Sennar kävi lukuisia sotia Etiopiaa vastaan, mutta sodankäynti ei johtanut merkittäviin muutoksiin. Se menetti myös joitakin läntisiä alueitaan laajenevalle Darfurin sulttaanikunnalle. Badi IV oli sulttaanikunnan viimeinen voimakas hallitsija ja hänen kuolemansa jälkeen vuonna 1762 alue hajosi Hamajeina tunnettujen vanhojen sotilassukujen käsiin. Sulttaanikunnan hallintokeskus siirtyi 1700-luvun puolivälin jälkeen Sennarista Shendin kaupunkiin Sennarin olosuhteiden kaoottisuuden takia. Egyptiläisten joukkojen hyökätessä Sennariin ne kohtasivat vain vähäistä vastarintaa.
Dirch Passer
Passerin ainoa vakava teatterirooli oli kehitysvammaisena Lennynä John Steinbeckin näytelmässä Hiiriä ja ihmisiä vuonna 1961. Yleisö kuitenkin alkoi nauraa heti kun Passer astui lavalle, ja näytelmää esitettiin vain 11 kertaa.
Filmografiaa
Suomessa esitettyjä Dirch Passerin elokuvia Elonet-tietokannasta:
Luettelo Hyvinkään julkisista taideteoksista ja muistomerkeistä
Luettelo Hyvinkään julkisista taideteoksista ja muistomerkeistä sisältää Hyvinkäällä julkisesti esillä olevat pysyvät patsaat, veistokset, muistomerkit ja muistolaatat. Hyvinkään maalaiskunta on liitetty Hyvinkääseen.
Promiskuiteetti
Moniavioisuus
Yhdysvalloissa vajaa puolet homomiesten parisuhteista on monogaamisia.
Käsitteen historiaa
1800-luvulla oli laajalti hyväksytty näkemys kansatieteen, sosiologian, kulttuuriantropologian ja muiden humanististen ja yhteiskuntatieteiden piirissä, että primitiivinen yhteiskunta ennen avioliiton ja perheen syntymistä olisi ollut promiskuiteettinen tai seksuaalisesti suvaitsevainen. Uskottiin, että vastakkaisten sukupuolten muodostama yhteisö oli ryhmäavioliitossa, ja vasta myöhemmin kehittyivät muun tyyppiset avioliitot (polygamia, polyandria ja monogamia).
Koirakuiskaaja
Cesar Millan
Millanilla itsellään on noin 40 koiraa, jotka elävät yhtenä laumana tasapainossa ja onnellisena. Lauma koostuu lähinnä ns. voimakkaista roduista, kuten pitbulleista, rottweilereista ja saksanpaimenkoirista. Suurin osa näistä koirista on entisiä ongelmakoiria, jotka Cesar on pelastanut ihmisiltä tai koiratarhoista.
Allison Forsyth
Maailmanmestaruuskilpailuissa Forsyth saavutti pronssia suurpujottelussa St. Moritzissa 2003. Salt Lake Cityn olympialaisissa 2002 hän sijoittui suurpujottelussa seitsemänneksi. Maailmancupissa Forsyth sijoittui neljä kertaa toiseksi ja kerran kolmanneksi.
David Booth
Ura
Booth edusti Yhdysvaltoja vuoden 2008 maailmanmestaruuskilpailuissa, jossa joukkueen sijoitus oli kuudes.
Tallinna Sadam
Tallinnan matkustajaliikenteen satama
Tallinnan vanhankaupungin satama eli Tallinnan matkustajasatama  on Baltian vilkkain matkustajasatama. Se sijaitsee Tallinnan keskustan äärellä. Matkustajasataman A- ja B-terminaaleista operoivat muun muassa Eckerö Line ja Viking Line sekä D-terminaalista Tallink. Tallinnasta on linjaliikennettä reiteillä Tallinna–Helsinki, Tallinna–Maarianhamina–Tukholma sekä Tukholma–Tallinna–Pietari.
Välittäjä
Välittäjällä on oikeus saada palkkio tekemästään välitystehtävästä, jos sopijapuolten välillä solmitaan sopimus. Välittäjä on velvollinen suorittamaan saamansa tehtävän, olemaan lojaali, olemaan vaiti tietoonsa saamistaan asioista, noudattamaan toimeksiantajan ohjeita, raportoimaan välitystehtävän vaiheista ja suorittamaan mahdollisen tilityksen. Oikeuskirjallisuudessa katsotaan välittäjällä olevan vahingonkorvausvastuu toimeksiantajaansa kohtaan. Toiset katsovat korvausvastuun tulevan kyseeseen aina, toiset puolestaan katsovat vastuun laajuuden riippuvan siitä, onko välittäjä toiminut vain lähettinä vai myös valtuutettuna.
Tsaleploni
Sivuvaikutukset
Liiallinen sedaatio, muistihäiriöt, harha-aistimukset, tokkuraisuus sekä lääkkeeseen tottuminen. Siitä voi aiheutua lääkkeen tehon heikentymistä sekä ns. rebound-oireita, joita ilmenee lääkityksen loppuessa.
Home United FC
thumb|right|230px|Joukkueen kotistadion [[Bishan Stadium.]] Home United Football Club on jalkapalloseura Bishanin alueelta, Keski-Singaporesta. Joukkue on tunnettu myös nimellä Police Football Club. Seura pelaa maan korkeimmalla sarjatasolla S.Leaguessa. Home United on voittanut Singaporen mestaruuden kahdesti, vuosina 1999, 2003 ja 2021. Singapore Cupin Home United on voittanut kuudesti: 2000, 2001, 2003, 2005, 2011 ja 2013. Se on täten turnauksen parhaiten menestynyt joukkue.
Danny Shittu
Daniel Olusola "Danny" Shittu (s. 2. syyskuuta 1980 Lagos) on nigerialainen jalkapalloilija, joka seura on Englannin Valioliigassa pelaava Queens Park Rangers. Pelipaikaltaan Shittu on keskuspuolustaja ja hänet tunnetaan kovana taklaajana ja hyvänä pääpelaajana.
Devon Kershaw
Kershaw on kilpaillut maailmancupissa vuodesta 2004 lähtien: hän hiihti ensimmäisen mc-kilpailunsa Norjan Drammenissa 26. helmikuuta 2004 sijoittuen sprintissä 67. sijalle. Ensimmäisen kerran hän hiihti palkintopallille 7. maaliskuuta 2006 Ruotsin Borlängessä oltuaan kolmas sprintissä. Tammikuussa 2012 hän oli kolmas Otepään 15 kilometrin kilpailussa. Helmikuussa hän oli kolmas Moskovan sprintissä ja saavutti ensimmäiset voittonsa Rybinskin yhteislähtökilpailussa ja Szklarska Poręban sprintissä. Maailmancupin finaalitapahtumassa Falunissa hän sijoittui toiseksi. Hän sijoittui kaudella 2011–2012 toiseksi sekä maailmancupin kokonaiskilpailussa että normaalimatkojen cupissa.
Tatjana Mannima
Maailmancupissa Mannima kilpaili ensimmäisen kerran Beitostølenissä marraskuussa 2005. Ensimmäiset maailmancupin pisteensä hän saavutti Oslon 30 kilometrin perinteisen hiihtotavan kilpailussa maaliskuussa 2007 sijoittuen 28:nneksi. Parhaimmillaan hän on sijoittunut maailmancupin henkilökohtaisissa kilpailuissa 25:nneksi Falunin 15 kilometrin takaa-ajokilpailussa maaliskuussa 2007. Hän on kilpaillut kolmissa MM-kilpailuissa sekä kaksissa olympialaisissa.
Samir Beloufa
Ura
Beloufa pelaili aluksi AS Cannesin reservijoukkueessa kaudella 1996-1997, kunnes aloitti ammattilaisuransa Italiassa AC Milanissa kaudella 1997-1998. Peliajan vähyyden vuoksi hän pelasi yhden kauden lainassa Monzassa kaudella 1999-2000. Sittemmin Beloufa on pelannut pääosin Belgiassa ja kävi myös Ruotsissa kahden kauden verran Helsingborgsissa.
Beloufa edusti Algerian maajoukkuetta vuoden 2004 Afrikan kisoissa.
Askersundin kunta
Kuntajaon kehitys
Kunnan alueella on aiemmin sijainnut Askersundin kaupunki ja neljä entistä pitäjää, joista jokaisesta muodostettiin vuonna 1863 oma maalaiskunta. Vuoden 1952 kuntauudistuksessa muodostettiin Snavlundan maalaiskunta yhdistämällä aiemmat Snavlundan ja Lerbäckin kunnat. Lisäksi Askersundin maalaiskunta liitettiin Askersundin kaupunkiin. Hammarin maalaiskuntaan uudistus ei vaikuttanut. Vuoden 1971 kuntauudistuksessa muodostettiin nykyinen Askersundin kunta yhdistämällä Askersundin kaupunki sekä Hammarin ja Lerbäckin maalaiskunnat.
Nastola
Historiaa
Ruuhijärven kylästä on löydetty esihistoriallinen hautapaikka, josta tavatut esineet on ajoitettu vuoden 1200 tienoille. Immilän kylästä on löydetty 1000-luvulta peräisin oleva rahakätkö, jossa oli englantilaisia, saksalaisia ja skandinaavisia rahoja. Nimistöyhtäläisyyksistä päätellen Nastola on saanut pysyviä asukkaita Vanajan seudulta Sydän-Hämeestä, mutta väkeä on tullut myös Hollolasta ja Asikkalasta.
Kansalaissodan aikana huhtikuussa 1918 Loviisasta pohjoiseen edennyt saksalainen osasto Brandenstein katkaisi Pietarin radan Uudenkylän kohdalla. Tästä seuranneissa ankarissa taisteluissa saksalaisten täytyi joksikin aikaa luopua asemistaan punaisten pyrkiessä vahvoin voimin murtautumaan itää kohti. Saksalaisia kaatui 19 ja haavoittui 140, ja kaatuneiden saksalaisten muistomerkki on Uudenkylän rautatieasemalla.
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2013 tilanteen mukainen.
C++
C++-kielen standardi ISO/IEC 14882:1998 vahvistettiin vuonna 1998, C++11 (ent. C++0x) vuonna 2011, C++14 (ISO/IEC 14882:2014) vuonna 2014, ja C++17 (ISO/IEC 14882:2017) vuonna 2017. Uusin standardiversio C++20 (ISO/IEC 14882:2020) on julkaistu vuonna 2020.
Muistinhallinta perustuu RAII -konseptiin, joka soveltuu muun muassa käyttöön poikkeuksien kanssa.
Polymorfismi
Rajapinnan perimistä kutsutaan ajonaikaiseksi polymorfismiksi (tai dynaamiseksi polymorfismiksi) ja template-mallien tukemaa käännösaikaiseksi polymorfismiksi (tai staattiseksi polymorfismiksi).
RTTI
Ajonaikainen tyyppitieto on ominaisuus, jolla välitetyn olion tyyppi voidaan tunnistaa ohjelman ajon aikana. Tämä mahdollistaa muun muassa perityn olion tyypin mukaisen käsittelyn.
Poikkeusten käsittely
Poikkeuskäsittelijä valitaan määrittelyjärjestyksessä ja tyypin mukaan. Poikkeuskäsittely -lohkolla ja  -operaattorilla on valinnaista, jolloin niiden aiheuttama lisäkuorma voidaan välttää.
Ellipsis (kolme pistettä) voi vastaanottaa tyypit, joille ei ole määritelty muuta käsittelijää.
RAII
Konseptia, jossa resurssit varataan konstruktorissa ja vapautetaan destruktorissa, kutsutaan nimellä. Konseptin ovat kehittäneet Bjarne Stroustrup ja Andrew Koenig vuosina 1984–1989 ja se on esitelty ensimmäisenä C++-kielessä.
Lambda-lausekkeet
Lambda-lausekkeet ovat C++11:stä lähtien tuettu ominaisuus anonyymien funktioiden määrittelyyn niiden käyttökohdan yhteydessä. Lambda-lausekkeet ovat muutaman rivin pituisia toimintoja, jotka välitetään algoritmeille ja asynkronisille toiminnoille. Lambda-lausekkeiden kaappausta on muutettu yleistetyksi C++14:stä.
Esimerkki:
Hjalmar Aarnio
Aarnion toinen puoliso oli vuodesta 1938 kauppaneuvos Rakel Justiina Wihuri (omaa sukua Hellberg, 1905–1987). Pariskunnalla oli kaksi poikaa: tukkukauppias Antti Aarnio-Wihuri (s. 1940) ja toimitusjohtaja Risto Aarnio-Wihuri (1942–1961).
Kaarle XVI Kustaa
Nuoruus
Kaarle Kustaa kävi Kuninkaanlinnan lastentarhan ja sen jälkeen vuodesta 1952 alkaen tavallista Anna Bromsin koulua Sturegatanilla. Koulussa Kaarle Kustaalla oli dysleksia eli luku- ja kirjoitusvaikeuksia, mutta hän oli hyvä liikunnassa ja suosittu kaveriensa keskuudessa. Hän vannoi partiovalan vuonna 1956, ja on harrastanut partiota myöhemmälläkin iällään. 13-vuotiaana prinssi siirtyi seitsemäksi vuodeksi Sigtunastiftelsens Humanistiska Läroverk -sisäoppilaitokseen Sigtunaan. Ylioppilaaksi hän kirjoitti vuonna 1966 vaatimattomin arvosanoin.
Ruotsin kuninkaana
Kuningas meni naimisiin 19. kesäkuuta 1976 Münchenin kesäolympialaisten pääkisaemännän Silvia Renate Sommerlathin kanssa. Pariskunta oli tavannut Münchenin olympialaisissa kesällä 1972, ja kihlaus oli julkistettu maaliskuussa 1976. Pariskunta sai kolme lasta: Victoria (1977), Carl Philip (1979) ja Madeleine (1982). Perhe muutti Tukholman kuninkaanlinnasta vuonna 1982 asumaan Drottningholmin linnaan.
Bernin Oberland
Maantieteellinen alue
Maantieteellisesti Bernin Oberland koostuu Aarejoen vesistön alkujokien laaksoista. Haslital on Aaren alkuosan laakso Grimselsolalta Brienzerseelle. Lütschinejoen laaksot Interlakenista Grindelwaldiin ja Lauterbrunneniin ovat osa ylämaata kuten myös Kanderjoen laaksot Adelbodenista ja Kanderstegistä Spieziin. Simmental ulottuu Rawilpassilta ja Lenkistä Spieziin. Saanejoen alkuosan laakso Gsteigista Gstaadiin on osa Bernin kantonia ja Bernin Oberlandia. Myös Brienzerseen ja Thuninjärven seutu on osa aluetta. Pohjoisrajana pidetään järvien ja Simmen pohjoispuolisia vuoria: Brienzer Rothorn, Hohgant, Stockhorn.
Innocent Eyes (Delta Goodremin albumi)
Kappaleet
Bonus-DVD (Deluxe Edition)
Wesley C. Salmon
Salmon tutki myös bayesilaista todennäköisyyskäsitystä ja pyrki artikkelissaan "Rationality and Objectivity" tulkitsemaan Thomas Kuhnin ajatuksia hyödyntämällä Bayesin teoreemaa.
Tove Jansson
Lapsuus ja perhe
Janssonit asuivat Toven lapsuuden ja nuoruuden ajan Helsingin Katajanokalla Luotsikatu 4:ssä. Talossa asui paljon taiteilijoita. Janssonien hallussa oli ylimmän kerroksen ateljeehuoneisto, jonka edellinen asukas oli ollut taidemaalari Hugo Simberg. Tove vietti suuria osia lapsuudestaan myös Ruotsissa äidinpuoleisten sukulaistensa luona. Suomen itsenäistymisen jälkeisten levottomuuksien aikana Signe ja Tove asuivat pidemmän aikaa Ruotsissa, kun Viktor Jansson taisteli Suomen sisällissodassa valkoisten puolella.
Hammarsten-suvun yhteinen kesänviettopaikka oli Ängsmarnin huvila Blidön saarella Tukholman saaristossa. Myös Tove vietti lapsuutensa kesät Ängsmarnissa, ja vanha puuhuvila sekä sitä ympäröinyt vehreä laakso toimivat myöhemmin esikuvina Muumitalolle ja Muumilaaksolle.
Omaelämäkerrassaan Kuvanveistäjän tytär (1968) Tove Jansson kuvaili lapsuuttaan impulsiivisen kuvanveistäjäisän ja käytännönläheisen piirtäjä-äidin tyttärenä. Viktor Jansson oli boheemi taiteilijaluonne, jonka ateljeessa järjestetyt juhlat saattoivat jatkua päiväkausia. Hänen lähipiiriinsä kuului useita sukupolvensa johtavia taiteilijoita, kuten Alvar Cawén, Marcus Collin, Jalmari Ruokokoski ja Tyko Sallinen, jotka istuivat usein iltaa Janssoneilla. Nuoruudessaan Tove oli muutamien isänsä tekemien veistosten mallina. Kuuluisin näistä on Convolvulus, joka voitti Helsingin kaupungin kuvanveistokilpailun vuonna 1930 ja pystytettiin Kaisaniemen puistoon.
Myöhempi elämä ja työt
pienoiskuva|[[Tuulikki Pietilä, Tove Jansson ja Signe Hammarsten-Jansson Klovharun saarella.]] Omien muumikirjojensa lisäksi Jansson kuvitti myös muita lastenkirjallisuuden klassikoita, kuten J. R. R. Tolkienin Hobitti eli sinne ja takaisin sekä Lewis Carrollin romaanin Liisan seikkailut ihmemaassa ja runoelman Kraukijahti ruotsinnokset. Hän on kirjoittanut myös useita aikuisille suunnattuja kirjoja, muun muassa novelleja. Muumi-sarjakuvia Jansson piirsi itse 1947–1961 suomalaisiin ja ulkomaisiin lehtiin, minkä jälkeen niitä jatkoi hänen veljensä Lars. Parhaimmillaan 1950-luvulla Muumipeikko-sarjakuva ilmestyi yli 40 maassa ja 60 kielellä.
Jansson sai työstään useita palkintoja. Vuonna 1966 hän sai Hans Christian Andersenin palkinnon työstään lastenkirjallisuuden hyväksi. Valtion kirjallisuuspalkinnon hän sai vuosina 1963, 1971 ja 1982. Jansson sai myös Suomen Kulttuurirahaston palkinnon 1990 sekä Suomi-palkinnon 1993.
Kuvataiteilijana
Jansson piti ensimmäisen yksityisnäyttelynsä 1943. Melko myönteisistä arvioista huolimatta sen öljytöitä kritisoitiin viimeistelyn puutteesta: sommitelmissa ja asetelmissa oli liikaa yksityiskohtia ja sisältöjä. Ranskaan ja Italiaan 1948 suuntautunut matka selvensi Janssonin taiteellisia päämääriä, hän lakkasi kuormittamasta maalausten kuva-alaa ja tarkensi sommittelua. Tyylin ja muotokielen muuttuminen näkyvät jo yksityisnäyttelyssä 1955 yksinkertaisuutena ja abstraktia lähentelevänä pelkistämisenä.
Cesar Millan
Elämäkerta
Millanin ollessa kuusivuotias hänen perheensä muutti Mazatlanin suurkaupunkiin kauas isoisän maatilalta, sillä Millanin isä halusi tuoda lapset lähemmäs parempia kouluja. Millan kaipasi elämää maalla, luonnossa ja koirien kanssa. Kaupungissa asuessaan hän ymmärsi haluavansa ammatin koirien parissa. Lassien ja Rin Tin Tinin inspiroimana hän alkoi haaveilla urasta Hollywoodin elokuvakoirien kouluttajana. Kaupungissa hän myös tutustui ensimmäistä kertaa puhdasrotuisiin koiriin.
Empire State Building
Historia
Empire State Buildingin rakennustyöt aloitettiin 22. tammikuuta 1930, ja rakennus valmistui jo 410 vuorokaudessa. Rakennustöissä työskenteli noin 3 400 työmiestä, joista viisi kuoli kesken rakennustöiden erilaisissa työtapaturmissa. Empire State Buildingin avajaiset olivat 1. toukokuuta 1931, ja pilvenpiirtäjän valaistuksen käynnisti Yhdysvaltain presidentti Herbert Hoover. Pilvenpiirtäjän huipun radiomasto oli alun perin tarkoitettu ilmalaivojen telakoitumiseen, mutta se osoittautui epävarmaksi ja hengenvaaralliseksi. Radiolähetykset Empire State Buildingin kautta alkoivat 22. joulukuuta 1933, ja vuonna 1952 radiomastoon asennettiin myös uusi televisioantenni.
Koska Empire State Building avattiin 1930-luvun laman alussa, suurin osa pilvenpiirtäjän toimistotiloista pysyi tyhjinä 1940-luvulle asti. Rakennuksen toimistotilat olivat täynnä vasta vuonna 1950. Empire State Building oli maailman korkein pilvenpiirtäjä ja Yhdysvaltain korkein rakennus 41 vuoden ajan, kunnes World Trade Center valmistui vuonna 1972. Kun World Trade Centerin kaksoistornit romahtivat syyskuun 11. päivän iskuissa vuonna 2001, Empire State Buildingistä tuli jälleen New Yorkin korkein rakennus ja myös Yhdysvaltain toiseksi korkein pilvenpiirtäjä. Empire State Buildingin korkeus oli aikoinaan historiallinen saavutus, koska pilvenpiirtäjä on maailman ensimmäinen yli 100-kerroksinen rakennus.
Keijo Lindroos
Perhe-elämä
Keijo Lindroosin ensimmäinen aviopuoliso oli näyttelijä Marja-Leena Lyytikäinen (vuodesta 1944). Vuodesta 1962 hänen puolisonsa oli Rauha Koskinen. Lindroosilla oli lapset Martti (s. 1948) ja Leena (s. 1951).
Virginiantuomi
Käyttö
Virginiantuomen puuaines on raskasta, kovaa ja tiheäsyistä, mutta sitä hyödynnetään teollisesti vain vähän rungon ohuuden takia. Sen sijaan se on suosittu koristekasvi mantelille tuoksuvien kukkiensa ansiosta. Sitä istutetaan myös paljon tuulensuojaksi preerialla, tasankoalueilla ja läntisillä vuorilla. Sen marjat ovat hyvin happamia ja kitkeriä, mutta muuttuvat ylikypsinä makeiksi. Niistä tehdään muun muassa viiniä, siirappia, hyytelöä ja hilloa. Siemenet ovat jossain määrin myrkyllisiä, joten ne poistetaan ennen käsittelyä. Pohjois-Amerikan intiaanit lisäsivät virginiantuomen marjoja lihasta ja talista valmistettuun pemmikaaniin ja hoitivat niillä myös vilustumisen oireita. Paiutet hauduttivat lehdistä ja vuosikasvaimista teetä, jolla hoidettiin vilustumista sekä reumatismia.
Virginiantuomen oksia peittää usein rengaskehrääjien kutoma hopeanhohtoinen seitti. Kotieläimet syövät joskus sen lehtiä, lampaat enemmän kuin lehmät. Ne ovat myös tärkeää talviravintoa muulipeuroille, joita elää Kalliovuorten ja Kaskadien välissä sekä Suurten tasankojen pohjoisosissa. Vastapuhjenneet lehdet sisältävät runsaasti prunasiinia, joka muuttuu ruoansulatuskanavassa vaaralliseksi sinihapoksi ja tappaa silloin tällöin kotieläimiä. Lehtien prunasiinipitoisuus kuitenkin vähenee kesän aikana ja marjojen kypsyessä ne ovat yleensä jo vaarattomia.
Masters of the Universe: The Power of He-Man
Masters of the Universe: The Power of He-Man on vuonna 1983 julkaistu videopeli Atari 2600:lle ja Intellivisionille. Se on samalla ensimmäinen He-Maniin perustuva videopeli.